ખેડૂતોની માગણીઓનો પડઘો સરકાર સુધી પહોંચાડવા સુરત જિલ્લા કોંગ્રેસના હોદ્દેદારો અને કાર્યકરો રવિવારે રસ્તા ઉપર ઉતર્યા હતાં. કડોદરા પાસે નેશનલ હાઈવે ઉપર ચક્કાજામ કરી દીધો હતો. કોંગ્રેસના કાર્યકરો અને નેતાઓ રસ્તા ઉપર બેસી ગયા હતાં. ગાડીઓ રસ્તા ઉપર આડી મૂકી દીધી હતી. સરકાર વિરોધી સૂત્રોચ્ચાર કર્યા હતાં. કોંગ્રેસના આ દેખાવોને કારણે હાઈવ ઉપર એક કલાક સુધી ચક્કાજામ જેવી સ્થિતિ રહી હતી. જિલ્લા પોલીસે દેખાવો કરતાં 50થી વધુ કોંગ્રેસી નેતાઓ અને કાર્યકરોને ડિટેઇન કર્યાં હતાં.